《夜雨中作》
明代·熊鼎

野处迥无邻，谁怜放逐臣。
关河万里梦，天地百年身。
衣湿胡尘雨，毡寒塞草春。
何时老乡国，白发照麒麟。

作者简介：（1322—1376）元末明初江西临川人，字伯颖。元顺帝至正七年举于乡，长龙溪书院。江西兵乱，鼎结乡兵自保。明洪武初，历官浙江按察佥事，分部台、温，尽迁方国珍余部于江淮间。累迁晋王府右傅，坐累左迁。后官岐宁卫经历。朵儿只班部落叛，被杀。